
ΠΡΟΕΔ ΡΙΚΑ ΔΙΑΤΑ ΓΜΑΤΑ 

Τροποποίηση του οργανισμού του κοινωφελούς ιδρύ¬ 
ματος με την επωνυμία «Ίδρυμα Γεωργίου και Βικτω¬ 
ρίας Καρέλια» που κυρώθηκε με το από 28-4-1993 
Π.Δ. (ΦΕΚ 334 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις: α) των αριθ. 7121/1-11-1990 και 7652/ 
30-1-1992 πράξεων του συμβ/φου Αθηνών Γρηγορίου 
Κολυμπάρη, με τις οποίες ο Γεώργιος Καρέλιας του 
Ανδρέα και η Βικτωρία σύζ. Γ εωργίου Καρέλια σύστησαν 
κοινωφελές ίδρυμα με την επωνυμία «Ίδρυμα Γ εωργίου 
και Βικτωρίας Καρέλια», β) του από 28-4-1993 Π.Δ. (ΦΕΚ 
334 Β'), με το οποίο εγκρίθηκε η σύσταση του ανωτέρω 
ιδρύματος και κυρώθηκε ο οργανισμός του, γ) των άρ¬ 
θρων 51 παρ. 1 και 52 παρ. 1 του Ν. 4182/2013 (ΦΕΚ 185 
Α') και δ) του άρθρου 110 του Αστικού Κώδικα. 

2. - Τα από 3-4-2013 και 7-5-2014 πρακτικά συνεδριάσε¬ 
ων του Διοικητικού Συμβουλίου του Ιδρύματος Γ εωργίου 
και Βικτωρίας Καρέλια. 

3. - Το αριθ. 29390/Γ.Γ.2002/19-6-2013 έγγραφο του 
Γενικού Γραμματέα του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων. 

4. - Το αριθ. Δ28/οικ.24464/2406/19-7-2013 έγγραφο 
της Διεύθυνσης Κοινωνικής Αντίληψης και Αλληλεγγύης 
του Υπουργείου Εργασίας, Κοινωνικής Ασφάλισης και 
Πρόνοιας. 

5. - Το αριθ. ΥΠΠΟΑ/ΓΔΑΠΚ/ΔΝΠΚ/245165/132933/1797/ 
16-1-2014 έγγραφο της Διεύθυνσης Νεώτερης Πολιτι¬ 
στικής Κληρονομιάς του Υπουργείου Πολιτισμού και 
Αθλητισμού. 

6. Το αριθ. 51657/Η/3-4-2014 έγγραφο της Διεύθυνσης 
Διοικητικού - Γ ραφείο Κληροδοτημάτων του Υπουργείου 
Παιδείας και Θρησκευμάτων. 

7. - Την αριθ. Δ6Α1104503ΕΞ2011/21-7-2011 (ΦΕΚ 1670 Β') 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών αναφορι¬ 
κά με την έναρξη λειτουργίας της Γ ενικής Γ ραμματείας 
Δημόσιας Περιουσίας. 

8. - Την αριθ. οικ.22365/97/5-7-2013 (ΦΕΚ 1667 Β') από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας αναφορικά με την 


ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας. 

Με πρόταση του Υπουργού Οικονομικών, του Υπουρ¬ 
γού Ανάπτυξης και Ανταγωνιστικότητας, του Υπουργού 
Παιδείας και θρησκευμάτων, του Υπουργού Πολιτισμού 
και Αθλητισμού και του Υφυπουργού Εργασίας, Κοινω¬ 
νικής Ασφάλισης και Πρόνοιας, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων του άρ¬ 
θρου 2 (Σκοπός), του άρθρου 8 (Οικονομική διαχείριση) 
και του άρθρου 9 (Εκτέλεση του σκοπού) του οργα¬ 
νισμού του κοινωφελούς ιδρύματος με την επωνυμία 
«Ίδρυμα Γ εωργίου και Βικτωρίας Καρέλια» που κυρώθηκε 
με το από 28-4-1993 Π.Δ. (ΦΕΚ 334 Β'), ως ακολούθως: 

α) Το άρθρο 2 αναδιατυπώνεται ως εξής: 

«Σκοποί του ιδρύματος είναι: 

1) Η παροχή ηθικών και υλικών ενισχύσεων καθώς και 
η επιχορήγηση μελετών, ερευνών, αναλύσεων, προτά¬ 
σεων, εκδόσεων, προγραμμάτων και δράσεων φυσικών 
ή νομικών προσώπων, του ελληνικού κράτους και των 
πάσης φύσεων φορέων του συμπεριλαμβανομένων, που 
αποβλέπουν στην εξέλιξη της οικονομικής σκέψης στην 
Ελλάδα, στη διερεύνηση των οικονομικών της προβλη¬ 
μάτων και στην αναζήτηση ή και εφαρμογή λύσεων, που 
να συμβάλλουν στην επίλυση των προβλημάτων αυτών 
και στην πρόοδο της εθνικής μας οικονομίας. 

2) Η παροχή ηθικών και υλικών ενισχύσεων σε φυσικά 
ή νομικά πρόσωπα, μη κερδοσκοπικού χαρακτήρα, που 
ασχολούνται συστηματικά και αποδοτικά με μελέτες επί 
οικονομικών θεμάτων γενικότερα, και ειδικότερα με τις 
σχέσεις μεταξύ του Κράτους και της Ελληνικής Βιομη¬ 
χανίας και υποδεικνύουν τρόπους με τους οποίους οι 
σχέσεις να καθίστανται, όσο το δυνατόν, πιο αρμονικές 
και εποικοδομητικές. 

3) Η χορήγηση υποτροφιών σε Έλληνες την κατα¬ 
γωγή πτυχιούχους ελληνικών ή αλλοδαπών Ανωτάτων 
Εκπαιδευτικών Ιδρυμάτων στον τομέα της Οικονομικής 
Επιστήμης ή πτυχιούχους Πολυτεχνικών Σχολών για τη 
συνέχιση των σπουδών τους στην ημεδαπή ή την αλλο¬ 
δαπή για την απόκτηση μεταπτυχιακού ή διδακτορικού 
διπλώματος σε όλους του κλάδους της οικονομικής 
επιστήμης. 

4) Η ανάπτυξη, προώθηση και προβολή του πολιτισμού, 
των γραμμάτων και των τεχνών και η προβολή της 

χώρας μας στο εξωτερικό, ιδίως μέσω της οργάνωσης 
ή και της επιχορήγησης καλλιτεχνικών εκδηλώσεων, εκ¬ 
θέσεων, παρουσιάσεων, διαλέξεων και εκδόσεων ως και 
επιχορήγηση αρχαιολογικών ανασκαφών εντός του Νο¬ 
μού Μεσσηνίας και η με κάθε τρόπο ενίσχυση φυσικών 
και νομικών προσώπων ευρέως αναγνωρισμένης αξίας 
που επιδιώκουν τους αυτούς ή παρεμφερείς σκοπούς. 

5) Η διάσωση, διάδοση και προβολή της ελληνικής 
λαϊκής παράδοσης και κληρονομιάς, ιδίως μέσω της 
παροχής οικονομικών ενισχύσεων σε φυσικά και νομικά 
πρόσωπα ευρέως αναγνωρισμένης αξίας που επιδιώ¬ 
κουν τους αυτούς ή παρεμφερείς σκοπούς, όπως λαο- 
γραφικούς συλλόγους και σωματεία, λαογραφικά μου¬ 
σεία, λαογραφικές εκθέσεις και λαογραφικές συλλογές. 
Ιδιαίτερα, η παροχή υλικών και οικονομικών ενισχύσεων: 

α) Στο Λύκειο Ελληνίδων Καλαμάτας για την ενίσχυση 
της εν γένει δραστηριότητας του, τον εμπλουτισμό, 
προβολή και συντήρηση της συλλογής του αυθεντικών 
παραδοσιακών ενδυμασιών, τη δημιουργία, λειτουργία, 
επέκταση, συντήρηση και βελτίωση υπηρεσιών προς το 
κοινό, του εκθεσιακού χώρου, ο οποίος θα φιλοξενήσει 
την παραπάνω συλλογή. 

β) Σε οποιοδήποτε άλλο νομικό πρόσωπο αναλάβει, 
καθ’ οιονδήποτε τρόπο, στο μέλλον ολικώς ή μερικώς, 
την προβολή, συντήρηση, εμπλουτισμό και στέγαση της 
παραπάνω συλλογής, την δημιουργία, επέκταση, λει¬ 
τουργία, συντήρηση κατάλληλων εκθεσιακών χώρων 
για την στέγαση της παραπάνω συλλογής αλλά και 
βελτίωση υπηρεσιών προς το κοινό που παρέχουν οι 
χώροι αυτοί. 

6) Η ανάπτυξη φιλανθρωπικής δράσης, ιδίως μέσω της 
παροχής ηθικών, υλικών και οικονομικών ενισχύσεων σε 
φυσικά πρόσωπα ή πληθυσμιακές ομάδες που έχουν 
ανάγκη, καθώς και σε νομικά πρόσωπα, του ελληνικού 
κράτους και των πάσης φύσεως φορέων του συμπε¬ 
ριλαμβανομένων, που αναπτύσσουν παρόμοια δράση. 

Η δραστηριότητα του Ιδρύματος προγραμματίζεται 
και πραγματοποιείται κατά την αποκλειστικά ελεύθερη 


κρίση του Διοικητικού Συμβουλίου, ανάλογα με το υφι¬ 
στάμενο ύψος των οικονομικών πόρων του.». 

β) Το εδάφιο β' της παρ. 2 του άρθρου 8 αναδιατυ¬ 
πώνεται ως εξής: 

«Επίσης, τέσσερις (4) μήνες μετά τη λήξη του οικο¬ 
νομικού έτους καταρτίζονται και εγκρίνονται από το 
Διοικητικό Συμβούλιο ο ετήσιος απολογισμός και ισο¬ 
λογισμός της περιουσίας του Ιδρύματος και υποβάλλο¬ 
νται, σύμφωνα με τον νόμο, στην αρμόδια αρχή για τον 
έλεγχο και την έγκριση του απολογισμού». 

γ) Η παρ. 1 του άρθρου 9 αναδιατυπώνεται ως εξής: 

«Ο τρόπος εκτέλεσης των σκοπών του Ιδρύματος και 
οι συναφείς λεπτομέρειες καθορίζονται με απόφαση 
του Διοικητικού Συμβουλίου του Ιδρύματος, κατά την 
ελεύθερη κρίση του, η οποία δεν υπόκειται στις δια¬ 
τάξεις περί χορήγησης υποτροφιών και οικονομικών 
ενισχύσεων του Ν. 4182/2013 και συναφών κανονιστικών 
πράξεων». 

δ) Διαγράφεται το τελευταίο εδάφιο της περίπτωσης 
α' της παρ. 2 του άρθρου 9. 

Στους Υπουργούς Οικονομικών, Ανάπτυξης και Αντα¬ 
γωνιστικότητας, Παιδείας και Θρησκευμάτων, Πολιτι¬ 
σμού και Αθλητισμού και Εργασίας, Κοινωνικής Ασφά¬ 
λισης και Πρόνοιας αναθέτουμε την δημοσίευση και 
εκτέλεση του παρόντος διατάγματος. 

Αθήνα, 2 Οκτωβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

